Але палюбілі ў Круглым спорт, як аказалася, нават занадта. “У той час, калі ў іншых раёнах не хапае кадраў, у нас існуе іншая праблема: многія дзеці выбіраюць спартыўныя прафесіі і, атрымаўшы адукацыю, вяртаюцца ў раён. А ўсім ім не хапае вакантных месцаў: на сёння ў нас нават існуе конкурс, — дзеліцца С.М.Храмцоў. — Як ні сумна гаварыць, але мы ўжо не даём мэтавыя накіраванні, бо мы не можам даць гарантыю працаўладкавання. Але ўсё роўна дзеці ідуць у спорт і спадзяюцца, што і ім месца знойдзецца. У нас усюды працуюць спецыялісты: ад кіраўніка фізвыхавання дашкольнай установы да трэнера. Большасць маюць вышэйшую адукацыю, усе без выключэння — ураджэнцы Круглянскага раёна і выхаванцы нашай спартыўнай школы.